CELEX: 32019D0329(01)
Language: da
Date: 2019-03-26 00:00:00
Title: Kommissionens gennemførelsesafgørelse af 26. marts 2019 om finansiering af programmet »Bedre uddannelse — større fødevaresikkerhed« og vedtagelse af arbejdsprogrammet for 2019

29.3.2019   
               
               
                  DA
               
               
                  Den Europæiske Unions Tidende
               
               
                  C 117/3
               
            
         KOMMISSIONENS GENNEMFØRELSESAFGØRELSE
         af 26. marts 2019
         om finansiering af programmet »Bedre uddannelse — større fødevaresikkerhed« og vedtagelse af arbejdsprogrammet for 2019
         (2019/C 117/03)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (1), særlig artikel 110,
         under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (2), særlig artikel 36, stk. 1, og
         ud fra følgende betragtninger:
         
                     (1)
                  
                  
                     Ifølge Europa-Parlamentets og Rådets forordning (EF) nr. 882/2004 (3), som fastsætter generelle regler for offentlig kontrol, kan Kommissionen arrangere kurser for det personale fra medlemsstaternes kompetente myndigheder, der har ansvaret for den relevante offentlige kontrol; deltagere fra tredjelande, især udviklingslande, kan også deltage i kurserne. Kurserne kan omfatte undervisning i Den Europæiske Unions foderstof- og fødevarelovgivning samt i dyresundheds- og dyrevelfærdsbestemmelser.
                  
               
                     (2)
                  
                  
                     Rådets direktiv 2000/29/EF (4) danner retsgrundlag for tilrettelæggelsen af uddannelse i plantesundhed.
                  
               
                     (3)
                  
                  
                     Programmet »Bedre uddannelse — større fødevaresikkerhed« (5) blev etableret af Kommissionen i 2006 for at opfylde målsætningerne i forordning (EF) nr. 882/2004. I Kommissionens meddelelse af 20. september 2006 om »Bedre uddannelse — større fødevaresikkerhed« forklares det, hvorfor der er behov for bedre uddannelse inden for foder og fødevarer og dyre- og plantesundhed, og mulighederne for den fremtidige tilrettelæggelse af uddannelsesaktiviteter undersøges.
                  
               
                     (4)
                  
                  
                     Ved forordning (EU) nr. 652/2014 fastsættes der bestemmelser om forvaltning af udgifter fra Den Europæiske Unions almindelige budget inden for fødevare- og fodersikkerhed og dyresundhed og -velfærd samt bestemmelser om plantesundhed. I henhold til nævnte forordnings artikel 31 kan Unionen finansiere undervisning af det personale fra de kompetente myndigheder, der har ansvaret for offentlig kontrol, med henblik på at udvikle en harmoniseret metode til offentlig kontrol og andre officielle aktiviteter for at sikre et højt sundhedsbeskyttelsesniveau for mennesker, dyr og planter.
                  
               
                     (5)
                  
                  
                     For at sikre gennemførelsen af programmet »Bedre uddannelse — større fødevaresikkerhed« er det nødvendigt at vedtage en årlig finansieringsafgørelse, som udgør arbejdsprogrammet for 2019 vedrørende uddannelse inden for foder- og fødevaresikkerhed, dyresundhed, dyrevelfærd og plantesundhed. Ved artikel 110 i forordning (EU, Euratom) 2018/1046 (»finansforordningen«) fastsættes der detaljerede bestemmelser for finansieringsafgørelser.
                  
               
                     (6)
                  
                  
                     »Forvaltningsorganet for Forbrugere, Sundhed, Landbrug og Fødevarer« (i det følgende benævnt »organet«), der blev oprettet ved Kommissionens gennemførelsesafgørelse 2013/770/EU (6), bør have til opgave at gennemføre forvaltnings- og programgennemførelsesopgaver i forbindelse med de uddannelsesforanstaltninger vedrørende fødevaresikkerhed, der gennemføres i henhold til forordning (EF) nr. 882/2004 og direktiv 2000/29/EF.
                  
               
                     (7)
                  
                  
                     Det er nødvendigt at tillade betaling af skyldig rente som følge af for sen betaling på grundlag af artikel 116, stk. 5, i finansforordningen.
                  
               
                     (8)
                  
                  
                     For at give mulighed for fleksibilitet i gennemførelsen af arbejdsprogrammet er det hensigtsmæssigt at tillade ændringer, der ikke betragtes som væsentlige i henhold til artikel 110, stk. 5, i finansforordningen.
                  
               
                     (9)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               BESTEMT FØLGENDE:
         
            Artikel 1
            Arbejdsprogrammet
            Den årlige finansieringsafgørelse, der udgør det årlige arbejdsprogram for gennemførelse i 2019 af programmet »Bedre uddannelse — større fødevaresikkerhed«, jf. bilaget, vedtages.
         
         
            Artikel 2
            Unionens bidrag
            Unionens maksimale bidrag til gennemførelse af programmet for 2019 fastsættes til 18 000 000 EUR og finansieres over de bevillinger, der er opført under budgetpost 17 04 03 i Den Europæiske Unions almindelige budget.
            Bevillingerne i stk. 1 kan også dække skyldig rente som følge af for sen betaling.
         
         
            Artikel 3
            Fleksibilitetsbestemmelse
            Kumulerede ændringer af de beløb, der er tildelt specifikke tiltag, som ikke overstiger 20 % af det maksimale EU-bidrag anført i artikel 2, stk. 1, i denne afgørelse, betragtes ikke som væsentlige, jf. artikel 110, stk. 5, i finansforordningen, forudsat at ændringerne ikke i betydelig grad påvirker arten af arbejdsprogrammets foranstaltninger og målsætninger. Stigningen i det maksimale EU-bidrag, der er fastsat i artikel 2, stk. 1, i denne afgørelse, må ikke overstige 20 %.
            Den ansvarlige anvisningsberettigede kan foretage de ændringer, der er omhandlet i stk. 1. Ændringerne foretages i overensstemmelse med principperne om forsvarlig finansiel forvaltning og proportionalitet.
         
         
            Udfærdiget i Bruxelles, den 26. marts 2019.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EUT L 193 af 30.7.2018, s. 1.
         
            (2)  EUT L 189 af 27.6.2014, s. 1.
         
            (3)  Europa-Parlamentets og Rådets Forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (EUT L 165 af 30.4.2004, s. 1).
         
            (4)  Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1).
         
            (5)  Meddelelse fra Kommissionen til Rådet og Europa-Parlamentet »Bedre uddannelse — større fødevaresikkerhed«, KOM(2006) 519 endelig af 20.9.2006.
         
            (6)  Kommissionens gennemførelsesafgørelse 2013/770/EU af 17. december 2013 om oprettelse af Forvaltningsorganet for Forbrugere, Sundhed og Fødevarer og om ophævelse af afgørelse 2004/858/EF (EUT L 341 af 18.12.2013, s. 69).
      
      
         
            BILAG
            1.   Indledning
            
            På grundlag af målsætningerne i forordning (EF) nr. 882/2004 og direktiv 2000/29/EF indeholder dette arbejdsprogram de foranstaltninger, der skal finansieres, og budgetfordelingen for 2019 som anført nedenfor:
            
                        
                                    1.1.
                                 
                                 
                                    Indgåelse af offentlige udbudskontrakter (gennemført ved direkte forvaltning): Eksterne kontrakter vedrørende gennemførelsen af uddannelsesprogrammet og andre læringsværktøjer
                                 
                              
                     
                        18 000 000  EUR
                     
                  
                        I ALT
                     
                     
                        18 000 000  EUR
                     
                  2.   Offentlige udbudskontrakter
            
            Den samlede budgetbevilling afsat til offentlige udbudskontrakter i 2019 beløber sig til 18 000 000 EUR.
            RETSGRUNDLAG
            
                        Artikel 51 i forordning (EF) nr. 882/2004
                        Artikel 2, stk. 1, litra i), i direktiv 2000/29/EF
                        Artikel 31 og artikel 36, stk. 1, i forordning (EU) nr. 652/2014
                     
                  BUDGETPOST
            
                        Budgetpost: 17 04 03
                     
                  GENEREL BESKRIVELSE AF DE KONTRAKTER, DER FORVENTES INDGÅET
            
                        Der vil blive indgået en eller flere direkte tjenesteydelseskontrakter eller specifikke tjenesteydelseskontrakter for hvert enkelt af de nedennævnte tekniske emner. Man regner med at indgå omkring 20 direkte eller specifikke tjenesteydelseskontrakter. Kontrahenterne er ansvarlige for tilrettelæggelsen af alle aspekter af uddannelsesprocessen, herunder udvælgelse af passende undervisere, udarbejdelse af uddannelsesdagsordenen og alt teknisk materiale, tilrettelæggelse af eventuelle studiebesøg, leje af uddannelsesfaciliteter og tilrettelæggelse af alle logistiske aspekter for deltagerne (rejse, logi, forplejning).
                     
                  INDHOLDET AF DE PLANLAGTE KONTRAKTER
            I 2019 vedrører uddannelsestiltagene følgende emner:
            
                        Aktiviteter
                     
                     
                        Beløb i EUR
                     
                  
                        Beredskab ved dyresygdomme
                     
                     
                        1 140 000 
                     
                  
                        Dyrevelfærdsbestemmelser
                     
                     
                        890 000 
                     
                  
                        Antimikrobiel resistens
                     
                     
                        1 115 000 
                     
                  
                        Fødevarehygiejne og -fleksibilitet
                     
                     
                        1 055 000 
                     
                  
                        Fødevareinformation og -sammensætning
                     
                     
                        850 000 
                     
                  
                        Risikoanalyse og kritiske kontrolpunkter (HACCP)
                     
                     
                        1 600 000 
                     
                  
                        Mikrobiologiske kriterier og zoonoser
                     
                     
                        930 000 
                     
                  
                        Fødevaresvindel og e-handel
                     
                     
                        910 000 
                     
                  
                        Beredskab og krisestyring ved fødevarebårne udbrud
                     
                     
                        730 000 
                     
                  
                        EU's SPS-regler
                     
                     
                        2 460 000 
                     
                  
                        Vurdering af visse aktivstoffer i henhold til forordningerne om biocidholdige produkter og plantebeskyttelsesmidler
                     
                     
                        530 000 
                     
                  
                        Krav til og kontrol med kødhygiejne
                     
                     
                        1 040 000 
                     
                  
                        Den nye plantesundhedsordning
                     
                     
                        1 290 000 
                     
                  
                        Beredskab og krisestyring vedrørende dyr, fødevarer og planter
                     
                     
                        760 000 
                     
                  
                        Forbedring af Unionens oversigtsrapporter
                     
                     
                        750 000 
                     
                  
                        BTSF Academy og onlineundervisning
                     
                     
                        1 350 000 
                     
                  
                        Dyresundhed og -velfærd, beredskabskurser vedrørende plantesundhed og fødevaresikkerhed, konferencer, kriseøvelser og lærings- og formidlingsværktøjer
                     
                     
                        600 000 
                     
                  
                        
                           I ALT
                        
                     
                     
                        
                           18 000 000 
                        
                     
                  FASTSATTE OPERATIONELLE MÅL
            
                        De fastsatte operationelle mål er at udvikle, tilrettelægge og forvalte uddannelsesprogrammer i de identificerede områder for at sikre en høj grad af kompetence hos kontrolpersonalet, gøre offentlige kontroller mere ensartede, objektive og effektive i hele EU og bidrage til en højere grad af ensartethed i kontrolprocedurer mellem partnere i EU og partnere uden for EU.
                     
                  FORVENTEDE RESULTATER
            
                        Kommissionen forventer resultater med henblik på at:
                        
                                    a)
                                 
                                 
                                    forbedre kontrolpersonalets bevidsthed og viden inden for de fastlagte uddannelsesområder
                                 
                              
                                    b)
                                 
                                 
                                    danne et konkret fælles grundlag for de nuværende EU-bestemmelser og -redskaber til offentlige kontroller inden for de fastlagte uddannelsesområder
                                 
                              
                                    c)
                                 
                                 
                                    udbrede bedste praksis for offentlige kontroller inden for de fastlagte uddannelsesområder
                                 
                              
                                    d)
                                 
                                 
                                    fremme udveksling af erfaringer for at øge ekspertiseniveauet og harmoniseringen i tilgangen til offentlige kontroller inden for de fastlagte uddannelsesområder
                                 
                              
                                    e)
                                 
                                 
                                    forbedre de officielle myndigheders beredskabs- og krisestyringskapacitet ved kriser vedrørende dyr, fødevarer og planter.
                                 
                              
                  GENNEMFØRELSE
            
                        18 000 000  EUR (finansiering af fødevaresikkerhedsforanstaltninger i henhold til forordning (EF) nr. 882/2004 og direktiv 2000/29/EF) vil blive forvaltet og gennemført af Forvaltningsorganet for Forbrugere, Sundhed, Landbrug og Fødevarer (gennemførelsesafgørelse 2013/770/EU).
                     
                  VEJLEDENDE TIDSRAMME FOR IVÆRKSÆTTELSEN AF UDBUDSPROCEDUREN
            
                        I løbet af 2. eller 3. kvartal af 2019.
                     
                  VEJLEDENDE BELØB TIL UDBUD
            
                        18 000 000  EUR